પણ પ્રશ્ન એ થાય કે આ સ્ત્રી દિવસ ઉજવવાની જરૂર શું કામ? હા, અમુક સામાજિક સંદેશ એની પાછળ કારણભૂત હોય શકે. જેમકે સ્ત્રી ભ્રૂણહત્યા, સ્ત્રી હિંસા, ભેદભાવ વગેરે વગેરે… અમુક હદે આ જાગૃતિ જરૂરી છે. પણ શું માત્ર પુરુષ જ આનો દોષી છે? અને શું સ્ત્રી સ્ત્રીની મિત્ર કે હિતેચ્છુ છે? જો સ્ત્રીઓ જ ખુદનું કે અન્ય સ્ત્રીનું સન્માન કરશે કે સમજશે તો પછી આ પ્રશ્નનો ૫૦% ઉકેલ મળી જશે અને અમુક હદે હલ પણ થઈ જશે. આપણે પુરુષો ઉપર થોપી દીધો છે બધો દોષ. હા, અમુક કિસ્સાઓમાં પુરુષો ચોક્કસ ગુનેગાર છે પણ એની જડ પણ સ્ત્રીથી જ શરુ થાય છે. જો ઘરમાં માં અન્ય સ્ત્રીનું સન્માન કરતા પહેલેથી શીખવે અને ભેદભાવ ના કરે તો પુરુષ આટલો હિંસક બની શકે ખરો ?